WICE รูดหนัก 7% กังวลความไม่ชัดเจนสงครามการค้าสหรัฐฯ-จีน
WICE รูดหนัก 7% กังวลความไม่ชัดเจนสงครามการค้าสหรัฐฯ-จีน โดยล่าสุด ณ เวลา 11.35 น. อยู่ที่ระดับ 5.80 บาท ลดลง 0.45 บาท หรือ 7.20% สูงสุดที่ระดับ 5.95 บาท ต่ำสุดที่ระดับ 5.75 บาท มูลค่าซื้อขาย 14.04 ล้านบาท
2 เม.ย. 2561

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 11.35 น. อยู่ที่ระดับ 5.80 บาท ลดลง 0.45 บาท หรือ 7.20% สูงสุดที่ระดับ 5.95 บาท ต่ำสุดที่ระดับ 5.75 บาท มูลค่าซื้อขาย 14.04 ล้านบาท

ทั้งนี้ ราคาหุ้น WICE ปรับตัวลดลงอย่างหนักติดต่อกันเป็นวันที่ 2 นับตั้งแต่ราคาหุ้นยืนที่ระดับ 6.70 บาท เมื่อวันที่ 29 มี.ค.61 โดยวันที่ 30 มี.ค.ที่ผ่านมา ราคาหุ้นปิดที่ระดับ 6.25 บาท ลดลง 0.45 บาท หรือ 6.72% ด้วยมูลค่าการซื้อขาย 38.33 ล้านบาท
ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ว่า ผลพวงจากมาตรการทางการค้าระหว่างสหรัฐฯ-จีน หลัง ปธน. ทรัมป์ได้ลงนามในคำสั่งประธานาธิบดี เพื่อเรียกเก็บภาษีนำเข้าสินค้าจากจีนวงเงิน 6 หมื่นล้านดอลลาร์ โดยสินค้าที่คาดว่าจะถูกเก็บภาษีในครั้งนี้คือสินค้าในกลุ่มเทคโนโลยี ซึ่งสหรัฐฯ จะเปิดเผยรายการสินค้าที่จะถูกเรียกเก็บภาษีภายใน 15 วัน ด้านจีนเตรียมประกาศมาตรการเรียกเก็บภาษีนำเข้าสินค้าจากสหรัฐเป็นวงเงิน 3 พันล้านดอลลาร์
ขณะเดียวกัน มองว่าปัจจัยดังกล่าวยังส่งผลมาถึงไทยไม่ชัดเจนนัก เนื่องจากยังไม่มีระบุตัวสินค้าที่ชัดเจนออกมา รวมถึงผลกระทบจากการ shift การขายสินค้าของสองประเทศนี้ เนื่องจากเป็นเพียงการเริ่มต้น โดยกลุ่มที่ได้ผลลบได้แก่ กลุ่มธุรกิจโลจิสติกส์ อาทิ PSL, RCL, TTA, WICE และสินค้าที่มีความเป็น commodity เช่น เหล็ก อาจทำให้ผู้ประกอบการขาดทุนจาก stock โดยสัปดาห์นี้ต้องติดตามต่อว่าสินค่าที่จะถูกเรียกเก็บภาษีคือสินค้าอะไรบ้าง และจีนจะมีท่าทีตอบโต้ที่รุนแรงขึ้นหรือไม่
 